Alapilvi

Alapilvi on pilvi, jonka alaraja on alle 2 400 metrin korkeudessa. Alapilviä ovat kumpupilvet (Cumulus), kumpukerrospilvet (Stratocumulus), kuuropilvet eli ukkospilvet (Cumulonimbus) ja sumupilvet (Stratus). Alapilvet ovat lähes aina ainakin alaosaltaan melko tummia. Poikkeuksena ovat pienet kauniin ilman kumpupilvet. Myös paksut aidot sadepilvet ja kuuropilvet ovat alapilvimäisiä, vaikka ulottuvatkin korkeammalle. Kumpupilvet ovat yleensä 500–1000 metrin korkeudessa. Kaikkein alimpana on sumupilvi, jonka alaraja voi olla muutaman kymmenen metrin korkeudessa.

Esimerkkejä

 Katso myös 
Yläpilvi
Keskipilvi
Paksu pilvi

*